НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица Богољуба Урошевића-Црног број 44., Обреновац

***ДРУГА* ИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ *УСЛУГА*  **Услуге годишњег одржавања ЦСК блокова ТЕНТ А2, А5 и А6, импулсних водова и осталих цевовода у котларници, други заваривачки радови, по норма часу - ТЕНТ-А**

- У ОТВОРЕНОМ ПОСТУПКУ -

ЈАВНА НАБАВКА број 1766/2018 (3000/0724/2018)

(број 15.E.03.01-539431/8-2018 од 06.12.2018. године)

*Обреновац, децембар 2018. године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

***ПРВУ* ИЗМЕНУ**

**КОНКУРСНЕ ДОКУМЕНТАЦИЈЕ**

за јавну набавку 1766/2018 (3000/0724/2018)

1.

Мења се конкурсна документација у делу 3. Техничка спецификација на страни 4/58 у тачки 3.1. Врста и обим услуга и то:

-у поднаслову „**Предвиђени број норма часова (НЧ) и предвиђена структура и број радника“,** први став мења се и сада гласи:

„Понуђач нуди раднике (браваре и завариваче) за послове превентивног (текућег) и интервентног одржавања, по потреби, за послове у току ремонтних радова, на цевном систему котла, пароводима, цевоводима, котловским коморама, парном загрејачу ваздуха, посудама под притиском блокова А2, А5 и А6, а по потреби, и на другим блоковима и локацијама Наручиоца.“

-у поднаслову „**Обавезе изабраног понуђача“,** мења се други став и сада гласи:

„-Формирана група радника, мора бити оспособљена да самостално извршава радне задатке на пословима превентивног (текућег) и интервентног одржавања, по потреби, на пословима у току ремонтних радова на цевном систему котла, пароводима, цевоводима, котловским коморама, парном загрејачу ваздуха блокова А2, А5 и А6, а по потреби, и на другим блоковима и локацијама Наручиоца.“

2.

Ова измена конкурсне документације се објављује на Порталу УЈН и интернет страници Наручиоца.

КОМИСИЈА

\_\_\_\_\_\_\_\_\_\_\_\_-члан/заменик члана

(име/презиме)

\_\_\_\_\_\_\_\_\_\_\_\_-члан/заменик члана

(име/презиме)

\_\_\_\_\_\_\_\_\_\_\_\_-члан/заменик члана

(име/презиме)

У прилогу: важећа техничка спецификација

Доставити:

- Архиви

**3.ТЕХНИЧКАСПЕЦИФИКАЦИЈА**

**3.1 Врста и обим услуга** :

**Предвиђени број норма часова (НЧ) и предвиђена структура и број радника:**

Понуђач нуди раднике (браваре и завариваче) за послове превентивног (текућег) и интервентног одржавања, по потреби, за послове у току ремонтних радова, на цевном систему котла, пароводима, цевоводима, котловским коморама, парном загрејачу ваздуха, посудама под притиском блокова А2, А5 и А6, а по потреби, и на другим блоковима и локацијама Наручиоца.

Планирана количина услуга на наведеним пословима износи **47.700 НЧ**.

Стваран број остварених сати, зависиће од конкретних потреба Наручиоца и може бити мањи од планираног.

Ангажовање радне снаге, вршиће се искључиво према потребама Наручиоца, али је изабрани понуђач, у сваком тренутку обавезан да, на захтев Наручиоца, буде спреман да обезбеди минимално 12 бравара и 4 заваривача са важећим уверењима о оспособљености за заваривање поступцима 141 и 111. Наручилац задржава право да, с обзиром на своје потребе, обави и додатно ангажовање особља изабраног понуђача, односно смањи број и прилагоди структуру радне снаге у складу са обимом и врстом посла.

**Обрачун услуга, коефицијенти и радно време:**

Обрачун извршених услуга ће се обављати на месечном нивоу, према броју остварених норма часова и јединичној цени норма часа из прихваћене понуде, уз примену следећих коефицијената:

* за рад у редовном радном времену – **1,0**.
* за рад ван редовног радног времена – **1,3**.
* за рад у котлу за време интервенције и рад аргонских заваривача у интервентном одржавању – **1,5**.
* за кућно дежурство – **1,0**.
* у случају када су истовремено створени услови за коефицијенте **1,3** и **1,5**, за обрачун извршених услуга, примењиваће се коефицијент **1,5**.

Рад у редовном радном времену представља рад радним данима, од понедељка до петка и обухвата временски интервал од 07:00 до 15:00h.

Рад ван редовног радног времена представља рад радним данима у временском интервалу 15:00 до 07:00h наредног дана, као и рад у данима викенда – субота и недеља.

**Рокови за обављање услуга:**

Вршење услуга траје од увођења изабраног понуђача у посао до испуњења уговорене вредности, не дуже од 18 месеци од потписивања уговора.

Рокови пружања услуга и термин планови активности током реализације Уговора, за сваку активност засебно, биће дефинисани од стране Наручиоца.

**Обавезе изабраног понуђача:**

* Изабрани понуђач је у обавези да се одазове на позив Наручиоца и обезбеди долазак стручног особља (захтеваних квалификација и у захтеваном броју) са одговарајућом опремом, алатима и уређајима, у року од 24h од упућеног позива.
* Формирана група радника, мора бити оспособљена да самостално извршава радне задатке на пословима превентивног (текућег) и интервентног одржавања, по потреби, на пословима у току ремонтних радова на цевном систему котла, пароводима, цевоводима, котловским коморама, парном загрејачу ваздуха блокова А2, А5 и А6, а по потреби, и на другим блоковима и локацијама Наручиоца.
* Обавеза изабраног понуђача је да, на захтев Наручиоца, обезбеди кућно дежурство током нерадних дана (викенд, државни празници,...). У овом случају, изабраном понуђачу ће бити призната 3 норма часа по раднику на свака 24 сата дежурства. За раднике који су одређени за кућно дежурство, који се не одазову на позив Наручиоца, биће умањено по 3 норма часа на сваких 24 сата дежурства.
* Заваривачи морају да поседују важећa уверења о стручној оспособљености (према SRPS ЕN ISO 9606–1) за заваривање у свим положајима у монтажним условима (PB, PC, PD, PH, PJ, J–045 и H–045), за поступке 111, 141, а подручје уверења треба да покрива заварене спојеве на цевима од материјала, сврстаних у групе 1.1–6.4 према SRPS CEN ISO/TR 20172.
* Бравари треба да имају завршен III или IV степен стручне спреме машинске струке.
* Ангажовани радници треба да имају радно искуство на претходно наведеним пословима одржавања или на пословима на монтажи делова цевног система котла и паровода.
* Изабрани понуђач је у обавези да, пре почетка ангажовања особља, достави Наручиоцу на сагласност:
  + списак радника са наведеним квалификацијама (бравари и заваривачи) и степеном стручне спреме, као и периодом досадашњег ангажовања на захтеваним пословима, а као прилог, копије важећих уверења о оспособљености заваривача. На достављеним списковима радне снаге навести бројеве жигова заваривача. Списак треба да буде потписан од стране одговорног лица изабраног понуђача.
  + списак уређаја за заваривање и остале опреме и алата, које изабрани понуђач планира да користи на објектима ТЕНТ А. Списак треба да буде потписан од стране одговорног лица изабраног понуђача. За сву опрему за рад која подлеже периодичним прегледима и проверама у складу са Правилником о поступку прегледа и провере опреме за рад и испитивања услова радне околине („Сл. гласник РС“, бр. 94/2006, 108/2006–испр, 114/2014 и 102/2015), као прилог доставити Стручне налазе о извршеним периодичним прегледима и проверама опреме за рад.
* Спровођење превентивних прегледа и провера на месту употребе опреме, за сву опрему за рад која подлеже превентивним прегледима и проверама у складу са Правилником о поступку прегледа и провере опреме за рад и испитивања услова радне околине („Сл. гласник РС“, бр. 94/2006, 108/2006–испр, 114/2014 и 102/2015) и достављање Наручиоцу, важећих стручних налаза о извршеним превентивним прегледима и проверама, пре почетка употребе опреме за рад.
* У случају да током реализације уговора, дође до измена радне снаге или истека важности појединих атеста, изабрани понуђач је у обавези да све измене благовремено најави Наручиоцу (најкасније 24 сата пре планиране измене) и достави на сагласност нови списак радне снаге, односно достави нове важеће атесте. Уколико изабрани понуђач не изврши претходне обавезе, Наручилац задржава право да не дозволи ангажовање особља изабраног понуђача које нема одговарајуће квалификације, односно не поседује важеће атесте опреме и уверења о оспособљености за завариваче.
* Уколико надзорни орган Наручиоца, током извођења радова, утврди да ангажовано особље изабраног понуђача није стручно оспособљено за обављање захтеваних послова, Наручилац задржава право да у било ком тренутку од изабраног понуђача захтева хитно укљањање овог особља са градилишта и да захтева адекватну замену, коју је изабрани понуђач у обавези да обезбеди у року од 24 сата.
* Изабрани понуђач је у обавези да, приликом извођења радова, предузме све мере заштите радне и животе средине.
* Сви ангажовани заваривачи морају поседовати атестиране уређаје за заваривање са припадајућом опремом, који испуњавају важеће техничке нормативе у тој области.
* Изабрани понуђач је у обавези да за извођење предметних радова, обезбеди довољан број уређаја за обраду крајева цеви, брусилица, упцуга и сајлцуга, уређаја за припрему крајева цеви за заваривање, гарнитура браварског алата, пећ за сушење електрода, електричне тоболце за чување електрода након сушења у пећи, средства за осветљење радног простора у котлу (рефлектори, ручне преносне лампе), каблова, довољан број исправљача 220/24V за извођење радова на металним конструкцијама, као и сав други алат, уређаје и машине, неопходне за извођење предметних радова, а који су наведени у тачки конкурсне документације „УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА О ЈАВНИМ НАБАВКАМА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА“, за доказивање неопходног техничког капацитета.
* Изабрани понуђач ће, за потребе дефектаже и отклањања недостатака на испаривачу котла, користити сопствене платформе за вертикални транспорт у котлу. За управљање покретним платформама, изабрани понуђач мора имати лица обучена за управљање истим. Уверења о обучености ових лица, морају бити достављена Наручиоцу на увид пре започињања радова. Лицима која нису обучена за управљање покретним платформама, није дозвољено управљање њима.

Предвиђени број превентивних прегледа и провера на месту употребе покретних платформи, у складу са Правилником о поступку прегледа и провере опреме за рад и испитивања услова радне околине („Сл. гласник РС“, бр. 94/2006, 108/2006–испр, 114/2014 и 102/2015) је **10**.

Понуђач је у обавези да у понуди наведе назив правног лица са лиценцом за обављање послова прегледа и провере опреме за рад, које ће вршити превентивне прегледе и провере покретних платформи на месту употребе.

Изабрани понуђач је у обавези да обезбеди долазак правног лица за обављање превентивних прегледа и провере опреме за рад, најкасније **4** сата од утврђивања потребе за коришћењем покретних платформи.

* За све радове, неопходно је обезбедити свим радницима одговарајућа заштитна средства, која испуњавају важеће техничке нормативе у тој области. Опрема за рад на висини (опасачи и др.) су обавезни за све радове у котлу.
* Радове није дозвољено започети и изводити на скелама и платформама, без претходно обављеног пријема скела и платформи. Представник изабраног понуђача је дужан да са представницима ТЕНТ А (надзор за машинске и грађевинске радове) записнички обави пријем скела и радних платформи, пре почетка извођења радова. За извођење радова на скелама и платформама које нису примљене по овој процедури, сву одговорност сноси изабрани понуђач.
* Приликом извршења услуга, изабрани понуђач мора водити рачуна да не дође до оштећења постојећих инсталација и опреме у власништву ЈП ЕПС, Огранак ТЕНТ. За сваку штету на опреми Наручиоца, за коју се установи да ју је изабрани понуђач причинио намерно или услед недовољне стручности или услед немарности, односно необазривости, изабрани понуђач је у обавези да је у најкраћем року отклони. Све трошкове поправке и евентуално набавке новог дела опреме, као и испитивања након поправке, у оваквој ситуацији, сноси изабрани понуђач, без додатних трошкова за Наручиоца. За претходно наведено, изабрани понуђач је у обавези да се одазове на позив Наручиоца и обезбеди долазак стручног особља, у року од 24h. Уколико се изабрани понуђач не одазове на позив Наручиоца, предметне поправке може извршити и Наручилац, након чега би проистекли трошкови за изведене поправке или набавку новог дела и испитивања након поправки, били стављени на терет изабраног понуђача.
* Изабрани понуђач је у обавези да сав помоћни алат и прибор након завршетка радова уклони са градилишта, као и да сва оштећења галерија и ограда отклони, односно, доведе их у стање од пре извођења радова.
* Изабрани понуђач је у обавези да зону у којој се изводе радови, одржава у чистом и безбедном стању.
* Изабрани понуђач је у обавези да радове изводи према важећим нормама и правилницима, сагласно важећим законским прописима у Србији за предметну врсту опреме.

**Обавезе Наручиоца услуга:**

* Монтажа скела и радних платформи и демонтажа изолације.
* Обезбеђење материјала (цеви, лимови,...) за замену оштећених делова.
* Обезбеђење додатног материјала за заваривање.
* Обезбеђење потрошног материјала (брусне плоче, резне плоче, технички гасови).
* Обезбеђење акредитоване лабораторије за испитивање ИБР методама.
* Обезбеђење довољног броја прикључних места за електричну струју у зонама извођења радова.
* Организација радова и надзор над извођењем радова.

**Општи услови**

* Изабрани понуђач је у обавези да поштује и спроводи важеће процедуре ЈП ЕПС, Огранак ТЕНТ, обави пријаву радова и достави сву потребну документацију за извођење захтеваних активности надлежној инспекцији.
* Изабрани понуђач је у обавези, да служби БЗР и ЗОП на ТЕНТ А, достави сву неопходну документацију за потребе издавања прокси картица за улазак на ТЕНТ А.
* Изабрани понуђач је у обавези да своје особље детаљно упозна са опасностима до којих може доћи при раду на оваквим објектима, опасностима од рада са флуидима под високим притисцима и високох температура, опасностима од рада са хемикалијама и осталим што може бити опасно по живот или здравље особља изабраног понуђача, припреми план градилишта, изврши осигурање радника и особља, као и да изврши обуку особља у вези мера безбедности и заштите на раду.
* Изабрани понуђач је у обавези да своје раднике опреми личном ХТЗ опремом, перманентно врши контролу да ли је правилно користе и да ли поштују све потребне мере и радње из области заштите на раду.
* Изабрани понуђач је у обавези да предузме одговарајуће противпожарне мере дефинисане Правилником о противпожарној заштити ЈП ЕПС, Огранак ТЕНТ. Посебно се захтева да се следе Прописи о противпожарној заштити при заваривању, сечењу и лемљену, Прописи за управљање, конструисање и одржавање постројења изложених експлозивним материјама на објектима ЈП ЕПС, Огранак ТЕНТ.
* Изабрани понуђач је у обавези да обезбеди превоз, смештај и храну за своје раднике.
* Изабрани понуђач је у оабвези да зону радова одржава у чистом и безбедном стању.
* Изабрани понуђач је у обавези да свом особљу изричито скрене пажњу да је строго забрањено, без посебног овлашћења одговорног лица Наручиоца, вршити било какав рад на алатним машинама у радионицама службе одржавања ТЕНТ А, као ни вршити било какве манипулације погонским машинама које су укључене у процес рада термоелектране.
* Изабрани понуђач је у обавези да свом особљу обезбеди знак фирме који ће носити на својим оделима. Представници Наручиоца су овлашћени да са градилишта удаље свакога ко не носи знак фирме и ХТЗ опрему, као и да свом особљу изричито скрене пажњу да се технички и дисциплиновано повинује одлукама овлашћеног особља Наручиоца.

**3.2 Д**окументација која се доставља као саставни део понуде

Изјава Понуђача у слободној форми, у којој се наводи назив правног лица са лиценцом за обављање послова прегледа и провере опреме за рад, које ће вршити превентивне прегледе и провере покретних платформи на месту употребе. Уз изјаву приложити копију лиценце.

**3.3.Рок извршења услуга**

Период извршења услуга траје од увођења изабраног понуђача у посао до испуњења уговорене вредности, не дуже од 18 месеци од потписивања уговора.

Рокови пружања услуга и термин планови активности током реализације Уговора, за сваку активност засебно, биће дефинисани од стране Наручиоца.

**3.4.Место извршења услуга**

Место извршења је Огранак ТЕНТ, локација ТЕНТ А**,** Богољуба Урошевића Црног бр.44., 11500 Обреновац а по потреби и остале локације Наручиоца.

Понуда се даје на паритету :**ФЦО Наручилац**

**3.5. Квантитативни и квалитативни пријем**

Квантитативни и квалитативни пријем Услуге врши се приликом пружања Услуге у присуству овлашћених представника за праћење Уговора, на паритету франко пословни објекти Наручиоца.

У случају да се приликом пријема Услуге утврди да стварно стање не одговара обиму и квалитету, Наручилац је дужан да рекламацију записнички констатује и исту одмах достави Пружаоцу услуге у року од 3 (словима:три) дана.

Изабрани понуђач  се обавезује да недостатке установљене од стране Наручиоца приликом квантитативног и квалитативног пријема отклони у року од 5 (словима: пет) дана од момента пријема рекламације о свом трошку.

**3.6. Гарантни рок**

Гарантни рок за предмет набавке је минимум 12 месеци од дана извршења услуге.

Изабрани Понуђач је дужан да о свом трошку отклони све евентуалне недостатке у току трајања гарантног рока.